Diari Oficial de la Generalitat Valenciana


Sumari del DOGV 8552, del 21-05-2019 (2019/5067)

RESOLUCIÓ de 15 de maig de 2019, del director de l'Agència Valenciana de Foment i Garantia Agrària, per la qual es convoquen per a l'exercici 2019 ajudes per a la cooperació en el marc del Programa de desenvolupament rural de la Comunitat Valenciana 2014-2020 per a projectes de cooperació relacionats amb la valorització de restes vegetals en experiències d'agrocompostatge o d'altres, la finalitat de les quals siga evitar l'ús del foc per a l'eliminació de restes agrícoles.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8552

Data del DOGV
:   21-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5067


Data del document
:   15-05-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 15 de maig de 2019, del director de l'Agència Valenciana de Foment i Garantia Agrària, per la qual es convoquen per a l'exercici 2019 ajudes per a la cooperació en el marc del Programa de desenvolupament rural de la Comunitat Valenciana 2014-2020 per a projectes de cooperació relacionats amb la valorització de restes vegetals en experiències d'agrocompostatge o d'altres, la finalitat de les quals siga evitar l'ús del foc per a l'eliminació de restes agrícoles. [2019/5067]  
  
  
En data 9 de febrer de 2018, es va publicar en el Diari Oficial de la Generalitat Valenciana número 8231, l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la cooperació en el marc del Programa de desenvolupament rural de la Comunitat Valenciana 2014-2020.  
Les ajudes recollides en l'ordre desenvolupen l'operació 16.2.1, Ajuda a projectes pilot (en els termes previstos per l'article 35.2.a del Reglament (UE) número 1305/2013 i per al desenvolupament de nous productes, tècniques, processos i tecnologies, en els termes previstos per l'article 35.2.b del Reglament (UE) número 1305/2013), de la submesura 16.2, Suport per a projectes pilot i per al desenvolupament de nous productes, pràctiques, processos i tecnologies, de la mesura 16, Cooperació, del Programa de desenvolupament rural de la Comunitat Valenciana 2014-2020, prevista en l'article 35 del capítol I, Mesures, del títol III, Ajuda al desenvolupament rural, del Reglament (UE) núm. 1305/2013, del Parlament Europeu i del Consell, de 17 de desembre de 2013.  
Pel que fa a la no-subjecció a la política de la competència de la Unió Europea, i en aplicació dels articles 1.3 i 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes incloses en la present convocatòria són compatibles amb la política comunitària de competència, d'acord amb l'article 81.2 del Reglament (UE) núm. 1305/2013, del Parlament Europeu i del Consell, de 17 de desembre, segons el qual, els articles 107, 108 i 109 del Tractat de funcionament de la Unió Europea no seran aplicables als pagaments efectuats pels estats membres en virtut i de conformitat amb aquest reglament, ni al finançament suplementari nacional previst en l'article 82, dins de l'àmbit d'aplicació de l'article 42 del Tractat de funcionament de la Unió Europea.  
  
En el marc de les bases d'aquestes ajudes, podran ser beneficiaris els operadors del sector agroalimentari, persones físiques o jurídiques, públiques o privades, que conformen un equip d'innovació i presenten un projecte pilot o per al desenvolupament de nous productes, tècniques, processos i tecnologia.  
Atés el que es disposa en l'article 23 de la Llei 38/2003, de 17 de novembre, general de subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.  
I en virtut de les facultats que em confereixen l'article 160.4.b de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc  
  
  
Primer. Convocatòria  
Convocar per a l'exercici 2019 les ajudes per a la cooperació, en el marc del Programa de desenvolupament rural de la Comunitat Valenciana 2014-2020, per a projectes de cooperació relacionats amb la valorització de restes vegetals en experiències d'agrocompostatge o d'altres, la finalitat de les quals siga evitar l'ús del foc per a l'eliminació de restes agrícoles, i les bases de les quals han sigut publicades mitjançant l'esmentada Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
Segon. Objecte  
1. L'objecte de les subvencions previstes en l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, és el suport i foment a projectes pilot i per al desenvolupament de nous productes, tècniques, processos i tecnologia, vinculats al sector agrari i alimentari, derivats de plantejaments de cooperació d'equips d'innovació, segons el que s'estableix en la base primera, apartat 1, de l'ordre esmentada.  
2. La finalitat de les ajudes recollides en l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, queda arreplegada en la base primera, apartat 2, de l'ordre esmentada.  
3. Les ajudes de la present convocatòria fan referència a projectes de valorització de restes vegetals en experiències d'agrocompostatge o d'altres, la finalitat de les quals siga evitar l'ús del foc per a eliminar restes agrícoles. Entre altres projectes, poden incloure's projectes de trituració in situ de restes agrícoles amb incorporació al sòl, encoixinament o per a la seua reutilització posterior, projectes vinculats a la logística i organització de recollida de restes agrícoles per a la seua valorització o utilització de restes agrícoles per a la seua transformació en biocombustibles (estelles, pèl·lets, briquetes, etc.) o altres productes innovadors. No s'inclouen els cultius energètics.  
  
Tercer. Finançament de les ajudes  
1. Les ajudes incloses en aquesta convocatòria estaran finançades pel FEADER, el Ministeri d'Agricultura, Pesca i Alimentació, i la Generalitat Valenciana, segons consta en el Programa de desenvolupament rural de la Comunitat Valenciana 2014-2020, del qual formen part, enquadrades en la mesura 16, Cooperació, submesura 16.2, Suport per a projectes pilot i per al desenvolupament de nous productes, pràctiques, processos i tecnologies, operació 16.2.1, Ajuda a projectes pilot i per al desenvolupament de nous productes, tècniques, processos i tecnologies.  
  
2. La dotació pressupostària per als projectes de cooperació relacionats amb la valorització de restes vegetals en experiències d'agrocompostatge o d'altres, la finalitat de les quals siga evitar l'ús del foc per a l'eliminació de restes agrícoles, es farà a càrrec de la secció 12, entitat 91, Agència Valenciana de Foment i Garantia Agrària, línia SO833000, fins a un import global màxim de 33.000 euros el 2019 i 150.000 euros el 2020.  
3. La quantia corresponent a l'exercici 2020 queda supeditada a l'existència de crèdit adequat i suficient en el pressupost d'aquest exercici.  
4. Les ajudes que es convoquen per a aquests projectes de cooperació tindran caràcter plurianual, d'acord amb l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
5. De conformitat amb el que es disposa en la base catorzena de l'annex de l'Ordre 3/2018, d'1 de febrer, en el cas que un beneficiari presente la seua sol·licitud per a executar un projecte amb diverses anualitats, aquest haurà de presentar una sol·licitud de pagament per a cadascuna de les anualitats en les quals es desenvolupe, i aquesta es referirà a la realització de l'activitat subvencionable, del compliment de les condicions imposades i de la consecució dels objectius previstos en l'acte de concessió de la subvenció que s'haja realitzat efectivament durant l'any corresponent.  
6. L'ajuda màxima per projecte no superarà els 80.000 euros segons el que s'estableix en la base sisena de l'annex de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
El percentatge de subvenció a concedir sobre la base de l'import total del cost/despesa admés com a auxiliable serà d'un 40 %. No obstant això, aquest percentatge podrà ser del 80 % en el cas de projectes de cooperació presentats per entitats públiques.  
  
Quart. Beneficiaris  
1. Podran ser beneficiaris els operadors del sector agroalimentari, persones físiques o jurídiques, públiques o privades, que conformen un equip d'innovació i presenten un projecte pilot o per al desenvolupament de nous productes, tècniques, processos i tecnologia.  
2. Els beneficiaris hauran de complir els requisits i les obligacions establits en les bases tercera i quarta de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
  
Cinqué. Termini i lloc de presentació de les sol·licituds d'ajuda  
1. El termini de presentació de les sol·licituds d'ajudes serà de quinze dies hàbils a comptar des de l'endemà de la publicació de la convocatòria en el Diari Oficial de la Generalitat Valenciana; tot això, de conformitat amb el que es disposa en l'article 30.2 de la Llei 39/2015, d'1 d'octubre, del procediment administratiu comú de les administracions públiques.  
2. Les sol·licituds i la documentació que les acompanya es presentaran preferentment en el Registre de la conselleria competent en matèria d'agricultura, que estarà obert al públic els dies laborals, de dilluns a divendres, de les 9 hores a les 14 hores, i té la seu al c/ Democràcia, 77 (abans Castán Tobeñas), edifici B4 - P2, 46032 València, o en la forma establida en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que, tot i no estar obligats a això, opten per aquesta via, hauran de presentar les sol·licituds telemàticament a través de la seu electrònica de la Generalitat en la URL següent:  
http://www.gva.es/es/inicio/procedimientos'id\_proc=18335.  
Les esmenes o les aportacions documentals posteriors a la presentació de la sol·licitud hauran de realitzar-se a través de la URL següent:  
  
http://www.gva.es/es/inicio/procedimientos'id\_proc=18547.  
En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, la resta de documents que s'hi adjunten, quan siga procedent, hauran d'anar signats electrònicament pels qui siguen competents per a això.  
D'acord amb el que es disposa en l'article 68.4 de la Llei 39/2015, d'1 d'octubre, del procediment administratiu comú, si algun dels subjectes obligats a relacionar-se per mitjans electrònics presenta la seua sol·licitud presencialment, les administracions públiques requeriran a l'interessat que l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
Per a poder accedir a aquest sistema telemàtic, el sol·licitant haurà de disposar de signatura electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física). En el cas de presentar un certificat digital de persona física i que s'actue en representació d'una persona jurídica, s'haurà de presentar acreditació de la representació de l'entitat sol·licitant.  
4. No seran admeses a tràmit les sol·licituds que es presenten fora del termini establit en la convocatòria, de les quals es resoldrà la inadmissió, que haurà de ser notificada als interessats en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
5. Tant el model de sol·licitud d'ajuda com la resta de models dels documents a aportar, juntament amb la sol·licitud d'ajuda, igual que la informació bàsica sobre aquestes ajudes, són els que apareixen en la URL:  
http://www.gva.es/es/inicio/procedimientos'id\_proc=18535.  
6. El termini màxim de resolució i de publicació de les resolucions serà de sis mesos comptats des de la data de publicació de la convocatòria en el Diari Oficial de la Generalitat Valenciana. Les resolucions s'han de publicar en el Diari Oficial de la Generalitat Valenciana en els termes establits en el punt 3 de la base desena de l'annex I de l'Ordre 3/2018. La publicació en el Diari Oficial de la Generalitat Valenciana podrà substituir la notificació i tindrà els mateixos efectes en tractar-se d'un procediment de concurrència competitiva. La data de la publicació serà la que es considere a l'efecte de notificació. Contra aquesta resolució es podran interposar els recursos establits en el punt 6 de la base desena de l'annex I de l'Ordre 3/2018.  
  
Sisé. Documentació  
1. Les sol·licituds s'han de presentar mitjançant el model normalitzat, i amb les condicions establides en la base huitena de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural:  
a) Identificació del sol·licitant.  
b) En el cas d'entitats de naturalesa no pública, els seus estatuts, així com document acreditatiu del poder de representació de la persona que presente la sol·licitud, degudament legalitzats.  
c) Declaració responsable de no estar incurs en alguna de les circumstàncies establides en l'article 13, apartats 2 i 3, de la Llei 38/2003, de 17 de novembre, general de subvencions, que impedeixen obtindre la condició de beneficiari.  
d) Memòria del projecte de cooperació, que continga:  
1) Una descripció del projecte innovador.  
2) Una descripció dels resultats previstos.  
3) La relació de membres de l'equip d'innovació i la descripció de les activitats a desenvolupar per cadascun d'ells.  
4) La descripció dels procediments interns adoptats amb la finalitat d'actuar amb transparència, tant en el seu funcionament com en la presa de decisions.  
5) Un pla de difusió o divulgació dels resultats previstos.  
e) Declaració responsable que les activitats del projecte que es presenten són noves.  
f) Declaració responsable de no haver rebut, respecte a les mateixes despeses subvencionables, altres ajudes o contribucions dels Fons Estructurals, del Fons de Cohesió o de qualsevol altre instrument financer de la Unió Europea, d'acord amb l'article 59.8 del Reglament (UE) núm. 1305/2013.  
g) Declaració responsable que l'import global de les ajudes no podrà superar en cap cas, de manera aïllada o acumulada amb altres ajudes d'altres administracions públiques o ens públics o privats, nacionals o internacionals, destinades a la mateixa finalitat, el cost de les actuacions subvencionades.  
h) Declaració responsable d'estar al corrent en el compliment de les obligacions tributàries i de la Seguretat Social en la forma reglamentàriament establida.  
i) Declaració responsable en cas d'entitats que contribuïsquen a atendre necessitats específiques relacionades amb nous productes, tècniques, processos o tecnologies mediambientals, incloses les de producció ecològica.  
j) En cas d'entitats amb experiència en gestió de projectes pilot en els últims dos anys o, si de cas hi manca, dins dels últims cinc anys, s'haurà d'acreditar l'experiència prèvia en experimentació i cooperació publicoprivada, així com aportar la relació de projectes on conste acreditada la participació en aquests.  
2. No caldrà aportar aquella documentació que ja s'haja presentat anteriorment davant aquesta administració, sempre que no hagen variat les dades contingudes en ella i que continuen vigents. En aquest cas, haurà de comunicar-se a l'òrgan gestor la documentació de què es tracte, el procediment, l'expedient, l'any i la unitat administrativa en què es va presentar la documentació requerida.  
  
Seté. Criteris de valoració  
1. Les sol·licituds seran valorades i seleccionades d'acord amb el que s'estableix en l'apartat tercer de la base sisena de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
2. Les sol·licituds seran valorades fins a 26 punts i no se seleccionaran projectes amb una puntuació global inferior a 10 punts.  
3. En cas que de la valoració prevista en els punts anteriors resulte un empat entre diversos sol·licitants, tindran preferència en l'adjudicació aquelles entitats que acrediten, amb anterioritat a la corresponent publicació de cada convocatòria d'ajudes, que ocupen un percentatge més gran de persones treballadores amb diversitat funcional en relació amb les respectives plantilles d'aquestes, o bé es comprometen a contractar un percentatge més gran de persones treballadores amb diversitat funcional durant l'àmbit temporal de l'ajuda a concedir; tot això, en virtut del que es disposa en l'Acord de 27 de març de 2015, del Consell, pel qual s'estableixen directrius per a l'aplicació de clàusules de caràcter social en la contractació de l'Administració de la Generalitat i el seu sector públic, així com en matèria de subvencions de l'Administració de la Generalitat. Si encara així persistira l'empat, aquest es resoldrà per sorteig.  
  
Huité. Pagament de subvencions  
1. Segons el que s'estableix en la base catorzena de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, i amb la finalitat de procedir al pagament de la subvenció, la direcció general competent en matèria d'R+D+I en el sector agroalimentari i la transferència tecnològica comprovarà prèviament l'adequada justificació de la subvenció concedida, així com la realització de l'activitat subvencionada i el compliment de totes les obligacions que deriven de l'aplicació d'aquesta ordre.  
En aquest sentit, el pagament de la subvenció estarà supeditat al compliment dels requisits establits en l'apartat 1 d'aqueixa base catorzena.  
2. Únicament s'abonarà la totalitat de la subvenció concedida si el projecte aprovat ha sigut justificat íntegrament; altrament, només s'abonarà la part de la subvenció proporcional als justificants de despesa aportats. Es produirà la pèrdua del dret al cobrament total o parcial de la subvenció en el supòsit de falta de justificació o de concurrència d'alguna de les causes previstes en l'article 37 de la Llei 38/2003, de 17 de novembre, general de subvencions.  
En aplicació de l'article 64 del Reglament (UE) núm. 1306/2013, en relació amb els articles 35 i 36 del Reglament (UE) núm. 640/2014, modificat pel Reglament delegat (UE) 2016/1393, de la Comissió, de 4 de maig de 2016, després de l'estudi de l'admissibilitat de la sol·licitud de pagament, s'aplicaran les reduccions previstes en la normativa esmentada.  
3. En el cas que es tracte d'un projecte amb diverses anualitats, el beneficiari haurà de presentar una sol·licitud de pagament per a cadascuna de les anualitats en les quals es desenvolupe.  
  
Nové. Resolució del procediment  
1. L'òrgan competent per a la resolució serà la direcció general competent en matèria d'R+D+I en el sector agroalimentari i la transferència tecnològica, segons l'Acord de 26 d'abril de 2012, pel qual es deleguen les funcions d'autorització del pagament de fons FEADER entre l'AVFGA, com a organisme pagador, i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació.  
2. En vista de la documentació justificativa prevista en la base dotzena de l'ordre de bases, i a proposta del servei competent en matèria de transferència tecnològica, el/la director/a general competent en matèria d'R+D+I en el sector agroalimentari i de transferència tecnològica, resoldrà sobre els pagaments parcials i/o el pagament definitiu de l'ajuda.  
3. El termini màxim de resolució i notificació s'estableix en sis mesos, a comptar des de la data de finalització del termini de presentació de sol·licituds. La falta de resolució dins del termini tindrà efectes desestimatoris per silenci administratiu, de conformitat amb el que es disposa en l'article 25.5 de la Llei 38/2003, de 17 de novembre, general de subvencions.  
4. La resolució de la convocatòria serà publicada en el Diari Oficial de la Generalitat Valenciana, i les resolucions positives individuals i condicions particulars seran notificades a cadascun dels beneficiaris.  
  
5. La resolució serà motivada d'acord amb el que s'estableix en l'ordre de bases i contindrà la informació següent: el beneficiari, les despeses subvencionables, la quantia de les ajudes concedides com a percentatge de les despeses subvencionables, les anualitats en les quals es distribueixen, les administracions que financen les ajudes (comunitària, nacional i autonòmica), mesura del PDR i prioritats de desenvolupament rural, així com el termini concedit al beneficiari per a comunicar la realització de l'actuació subvencionable i per a justificar el pagament de les actuacions realitzades.  
6. Les denegacions incloses en la resolució de la convocatòria seran comunicades als interessats.  
7. De conformitat amb l'article 60 del Reglament d'execució (UE) núm. 908/2014, de la Comissió, de 6 d'agost de 2014, pel qual s'estableixen disposicions d'aplicació del Reglament (UE) núm. 1306/2013, del Parlament Europeu i del Consell, pel que fa a la publicació d'informació sobre els beneficiaris de fons procedents de FEADER, les seues dades seran publicades de conformitat amb aquests reglaments i podran ser tractades per organismes d'auditoria i investigació de la Unió i nacionals, per a salvaguardar els interessos financers de la Unió.  
  
8. Per a la resta d'aspectes relacionats amb la resolució del procediment caldrà ajustar-se al que es disposa en la base desena de l'Ordre 3/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
  
Deu. Termini per a la realització de les activitats subvencionables  
El termini de realització i justificació de la despesa s'estableix fins al 30 de novembre per a cada anualitat.  
  
Onze. Procediment de comunicació d'irregularitats i sospites de frau  
  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment a càrrec de fons procedents de la Unió Europea en el marc de la present convocatòria, podrà comunicar aquests fets al Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest servei en l'adreça web:  
http://www.igae.pap.minhafp.gob.es/sitios/igae/es-es/snca/paginas/inicio.aspx i en els termes establits en la Comunicació 1/2017, de 6 d'abril, del servei esmentat, que pot consultar-se en la URL següent:  
  
http://www.hisenda.gva.es/documents/49789329/243395905/ComunicacionSNCA+1-2017+06-04-017Canaldenuncias.pdf/0356c08d-0e02-4cf6-b820-19f28fcee69f  
  
Dotze  
El present acte posa fi a la via administrativa i contra aquest pot interposar-se, potestativament, un recurs de reposició davant el director de l'Agència Valenciana de Foment i Garantia Agrària (AVFGA), en el termini d'un mes comptat des de l'endemà de la seua publicació, o impugnar-se directament davant l'ordre jurisdiccional mitjançant la interposició d'un recurs contenciós administratiu davant els jutjats contenciosos administratius de la Comunitat Valenciana, en el termini de dos mesos des de l'endemà de la seua notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 8.3, 25.1 i 46.1 de la Llei de la jurisdicció contenciosa administrativa.  
  
València, 15 de maig de 2019.- El director de l'Agència Valenciana de Foment i Garantia Agrària: Francisco Rodríguez Mulero.